पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के चलते जिले में मरने वाले मरीजों की संख्या बढ़ रही है। बुधवार को जिले में एक दिन में अब तक सबसे ज्यादा 17 मरीजों ने दम तोड़ा। इसके साथ ही 1056 लोगों की रिपोर्ट पॉजिटिव आई। इसके साथ ही जिले में कुल संक्रमितों का आकंड़ा 50 हजार क्रॉस कर गया है। हालांकि, बुधवार को 1002 मरीज ठीक भी हुए हैं। इनको मिलाकर अब तक 41636 लोग ठीक हो चुके हैं। जिले में समय 8701 मरीज एक्टिव हैं, जिनका इलाज स्वास्थ्य विभाग की टीमों की निगरानी में करवाया जा रहा है।
कोराेना से मरने वालों की संख्या 651 हुई
कोरोना से मरने वाले मरीजों की संख्या 651 हो गई है। कोरोनाकाल में अब तक बुधवार को जिले में अधिक मौतें हुईं। पहले कोरोना के चलते मरने वाले मरीजों की संख्या एक दिन में 1 से 4 तक थी। अब दिन में औसतन 8 से 12 कोरोना मरीज दम तोड़ रहे हैं।
कोविड केयर सेंटर के 20 डॉक्टर्स संक्रमित
सिविल अस्पताल फेज-6 को कोविड केयर सेंटर में तब्दील कर दिया गया है। यहां पर तैनात 44 डॉक्टर्स में से 20 डॉक्टर्स कोरोना पॉजिटिव पाए गए हैं। उन्हें घरों में होम आइसोलेट किया गया है। सेंटर का करीब एक दर्जन स्टाफ भी कोरोना की चपेट में आ चुका है। डॉक्टर्स और स्टाफ के पॉजिटिव आने से सेवाओं पर असर पड़ना तय है।
फेज-6 श्मशान घाट }कोरोना से मरने वालों का दाह संस्कार अब खुले में होगा
जिले में कोरोना से मरने वालों की संख्या बढ़ती देखकर अब फेज-6 स्थित श्मशान घाट में उनके दाह संस्कार के लिए अलग से व्यवस्था कर दी गई है। आम मरीजों से अलग बाहर खुले में कोरोना से मरने वालों का दाह संस्कार होगा। यहां पर एक साथ 12 लोगों का दाह संस्कार किया जा सकेगा।
अब तक इलेक्ट्रिक क्रिमेटोरिय में कोरोना मरीजों का संस्कार किया जाता रहा है, मगर इसमें एक चिंता के संस्कार में करीब 2 से 3 घंटे लग जाते हैं, ऐसे में यहां संस्कार के लिए वेटिंग चल रही थी। इसके मद्देनजर संस्कार का इंतजाम बाहर किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn